Thomas Arne

Dr **Thomas Augustine Arne** (* 12. Merz 1710 z London; † 5. Merz 1778 z London) isch en änglische Komponist vo dr Vorklassik gsi.

## Lääbe und Wärk
Dr Thomas Arne isch us ere katholische Handwärkerfamilie choo. Si Vater Thomas Arne (1682–1736) isch e Bolsterer gsi, und het en uf s Eton gschickt zum Jura studiere. Nääbebii het er dört au no Giigespiile und Komposizioon bim Michael Christian Festing studiert. Schliesslig het er sich ganz dr Kunst gwidmet. Sis erste Wärk isch d Opere *Rosamond* (noch eme Libretto vom Joseph Addison) gsi, wo scho groosse Erfolg ghaa het. No besser aachoo isch *Thumb, or the opera of operas*. 1738 het er d Opere *Comus* mit eme Teggst vom John Milton) komponiert, er het din e Hufe nazional-britischi Melodie brucht und het sä mit Motiv im italiänische und dütsche Stil, won er erfunde het, gschickt verflochte. 1740 het d Schauspiilere und Sängere Kitty Clive, wo denn seer populäär gsi isch, in dr Uruffüerig vo sinere Opere *Alfred*  d Rolle vo dr Venus und vo dr Emmalo spiile.

Im Joor 1741 het er gege äine vo de füerende Londoner Buchhändler prozessiert, und het em vorgworfe, ass dä sini Urheeberrächt verletzt häig. Es isch zum ene ussergrichtlige Vergliich choo. Dr Arne isch äine vo de erste Künstler, wo iir Urhebeerrächt vom ene Gricht häi lo schütze.

Er isch zwäi Joor lang mit sinere Frau Cecilia Arne, won e Schülere vom Francesco Geminiani und en usgezäichneti Sängere gsi isch, z Irland ufdräte. Denn het er 1745 z London e Stell as Komponist für d Vauxhallgärte überchoo, und het dört groosses Ufseä erregt mit chliine Gsangsstück, wo sini Individualidäät am beste zäigt häi. 1755 het er sich vo dr Cecilia drennt, wil er si für gäisteschrank ghalte het, und het en Affääre mit dr Charlotte Brent aagfange, wo e Schüelere von em gsi isch. Ass er au im italiänische Stiil chönn schriibe, het 1762 si Opere *Artaxerxes* (noch em Metastasio) bewiise. Er het im ganze 30 ärnsti und komischi Opere gschriibe, meereri Oratorie, wo aber im Vergliich mit deene vom Händel farblos und gschmäggerlig drhäär choo si. Vom Arne stammt au d Melodii vo äinere vo de inoffizielle änglische Nazionalhümne *[[Rule, Britannia!]]*: Es isch dr Schlussgsang us dr *Masque of Alfred*.

Dr Muusighistoriker und Komponist Charles Burney isch äine vo sine Schüeler gsi.

Dr Thomas Augustine Arne isch am 5. Merz 1778 z London gstorbe. Er isch zämme mit sinere Frau, won er sich mit ere churz vor sim Dood wider versöönt het, in dr St Paul’s Church begraabe. Si unehelig Soon Michael Arne (1740/41–1786) isch au en gschetzte Komponist gsi.

## Vokalwärk

## Ode und Kantate

* *A Grand Epithalamium*, 1736, verscholle
* *Black-Ey’d Susan* (cant., R. Leveridge), 1740, verscholle
* *God bless our noble king*, A, T, B, ATB, 2 hn, 2 ob, str, bc, 1745, GB-Lbl, ed. C. Bartlett (Wyton, 1985)
* *Fair Celia love pretended* (cant., W. Congreve), 1v, vns, bc, Gesangkantate, i (1749)
* *Chaucer’s Recantation* (cant.), 1v, str, bc, Gesangkantate, ii (1750)
* *Ode to Chearfulness*, 1750, verscholle
* *Cymon and Iphigenia* (cant., J. Dryden), 1v, str, bc, vs (1750), pts Bu
* *Six Cantatas*, fs (1755): *Bacchus and Ariadne*, 1v, 2 fl, 2 ob, 2 hn, str, bc; *Delia*, 1v, str, bc; *Frolick and Free* (G. Granville), 1v, 2 ob, str, bc; *Lydia* (after *Sappho*), 1v, 2 bn, str, bc; *The Morning*, 1v, fl/rec, str, bc; *The School of Anacreon*, 1v, 2 hn, str, bc; *Lydia* and *The Morning*, both ed. R. Hufstader (New York, 1971)
* *5 odes in Del Canzionere d’Orazio* (1757): *Delle muse all’almo core*, 1v, str, bc; *Finche fedele il core*, 2vv, 2 fl, str, bc; *Finche fedele il core*, 2vv, 2 vn, bc; *Se vanti in Telefo*, 1v, 2 hn, str, bc; *Tu mi fuggi schizzinosa*, 1v, 2 vn, bc [= Advice to Chloe]
* *The Spring* (cant.), 1v, str, bc, *British Melody* (1760)
* *Love and Resentment* (cant.), 1v, 2 cl, 2 vn, bc, *Summer Amusement* (1766)
* *The Lover’s Recantation* (cant.), 1v, 2 fl, 2 ob, str, bc; vs in *The Winter’s Amusement* (1761), fs, Lbl, ed. P. Young (Leipzig, 1988)
* *Advice to Chloe* (cant.), 1v, vns, bc, *New Favourite Songs* (1768)
* *An Ode upon Dedicating a Building to Shakespeare* (D. Garrick), 1769, speaker, S, S, S, S, T, Bar, SATB, orch; 9 nos. in vs (1769)
* *Love and Resolution* (musical dialogue), 1770, verscholle
* *Reffley Spring* (cant.), 2vv, 2 vn, bc, vs (1772)
* *Diana* (cant.), 1v, 2 fl, 2 ob, 2 cl, 2 hn, 2 vn, bc; vs in *The Vocal Grove* (1774)
* *Whittington’s Feast* (secular orat, Arne, after Dryden: Alexander’s Feast), 1776, S, S, T, B, SATB, 2 fl, 2 ob, 2bn, 2 tpt, 2 hn, timps, drum, str, bc, fs, US-Wc
* *A wretch long tortured with disdain* (cant.), 1v, 2 fl, 2 ob, 2 hn, str, bc, full score GB-Lbl

## Litratuur
* Peter Holman, Todd Gilman: "Thomas Augustine Arne", *Grove Music Online* ed. L. Macy. Retrieved 4 December 2008, (subscription access)
*

## Weblingg

* Eintrag in der Classic Encyclopedia (englisch)
* 
* Family History Page by a descendant of Arne
* Thomas Augustine Arne on the Classical Composers Database
* Works by Thomas Arne 
* Profile page for Thomas Arne